LIETUVOS BANKO VALDYBA

N U T A R I M A S

DĖL LIETUVOS BANKO VALDYBA 2004 M. GEGUŽĖS 6 D. NUTARIMO NR. 58 „DĖL BENDRŲJŲ KREDITO ĮSTAIGŲ PRAŠYMŲ IŠDUOTI LEIDIMUS PATEIKIMO, NAGRINĖJIMO IR LEIDIMŲ IŠDAVIMO TAISYKLIŲ PATVIRTINIMO“ PAKEITIMO

2006 m. birželio 29 d. Nr. 83

Vilnius

Lietuvos banko valdyba nutaria:

Pakeisti Bendrąsias kredito įstaigų prašymų išduoti leidimus pateikimo, nagrinėjimo ir leidimų išdavimo taisykles, patvirtintas Lietuvos banko valdybos 2004 m. gegužės 6 d. nutarimu Nr. 58 „Dėl Bendrųjų kredito įstaigų prašymų išduoti leidimus pateikimo, nagrinėjimo ir leidimų išdavimo taisyklių patvirtinimo“ (Žin., 2004, Nr. 80-2878), ir 5 punktą išdėstyti taip:

„5. Lietuvos bankui pateikiami dokumentų originalai arba notaro patvirtinti nuorašai (kopijos, išrašai). Lietuvos bankui taip pat gali būti pateikiami su tikrumo žyma patvirtinti dokumentai jį sudariusio ar jį gavusio Lietuvos Respublikos juridinio asmens, įforminti Lietuvos archyvų departamento prie Lietuvos Respublikos Vyriausybės generalinio direktoriaus 2001 m. kovo 30 d. įsakymu Nr. 19 „Dėl dokumentų rengimo taisyklių patvirtinimo“ nustatyta tvarka. Lietuvos bankui pateikiami užsienio valstybėse parengtų ir (ar) išduotų dokumentų originalai arba notaro patvirtinti nuorašai. Prireikus Lietuvos bankas gali pareikalauti pateikti dokumentų originalus.“.

VALDYBOS PIRMININKAS	REINOLDIJUS ŠARKINAS